《题母子猫图》
元代·胡奎

大猫斑斑虎豹姿，小猫白白如狻猊。斑者是母白者儿，石苔昼卧春迟迟。

儿能跳踉母不知，牡丹花前胡蝶飞。薄荷叶底酣晴晖，小鬟溪头买鱼去，月下敲盆呼尔归。

岂不闻东家韩卢知报主，夜深防盗兼捕鼠。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。